Tere tulemast vaatama saadet "Avastades Piiblit - Baruch Korman"!
Saate tuum on seotud heebreakeelse fraasiga:
"Sa pead armastama Iisraeli!"
Loodetavasti veedate meiega selle järgneva pooltunni,
kus meie õpetaja, dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Kannatused, proovilepanekud, hädad.
Paljud inimesed usuvad, et kõik need lood on jäänud minevikku
ja üks tõeline usklik ei koge midagi sellist.
Kui aga vaadata Ilmutuse raamatut, siis me näeme,
et üks asi, mida lõpuaja usklikud saavad kogema,
on suur tagakius ning suured kannatused ja häda,
mis paneb me usu proovile ja kinnistab seda.
Miks me kasutame selliseid väljendeid?
Palun, et avaksite koos minuga Ilmutuse raamatu 2. peatüki.
Vaatasime möödunud kord Aasias asuvat seitset kogudust
ja rääkisime, kuidas iga see kogudus esindab sõnumit,
mida kogu Kristuse Ihu vajab kuulda.
Ja seda mitte vaid täna, aga eriti lõpuaegadel.
Teine kogudus seal nimistus on kogudus,
kes saab kogema tõsist tagakiusu.
Miks?
Vaatame kohe järele, avades Ilmutuse 2:8:
"Ja Smürna koguduse inglile kirjuta"
See "ingel" tähendab siis tegelikult koguduse juhti.
Tegu oli isikuga, kes kuulis Johanneselt seda tõde
ja pidi edastama selle oma kogudusele.
Nii et ta oli ka kui jutlustaja.
"Ja Smürna koguduse inglile kirjuta:
Nõnda ütleb Esimene ja Viimne"
See on neljas kord, kus Jeesus kasutab seda väljendit,
et kirjeldada iseennast.
Põhjus, miks Ta seda teeb, on see, et see on seotud lunastusega.
Jumal ilmutab end kui Lunastaja.
Oleme rääkinud sellest saabuva Jumalariigi valguses.
Oleme rääkinud lunastusest õigeksmõistmise valguses.
Ka sellest, et saame lunastuse kaudu uueks looduks.
Siin aga viitab lunastus ka julgustavale sõnumile.
Sest kui vaadata lunastust näiteks Jesaja 48. ptk.'i valguses,
siis teate, millest see räägib?
Jumala pühendumisest.
Nii pidi Smürna kogudus tuletama endale meelde,
kuidas Jumal on pühendanud end neile.
Miks?
Et neile meenuks ka nende endi pühendumine Jumalale.
Loeme veelkord Ilmutuse 2:8:
"Ja Smürna koguduse inglile kirjuta: Nõnda ütleb Esimene ja Viimne,
kes oli surnud ning on jälle elavaks saanud"
Piibli sõnul tuli Jeesus siia maailma surema.
Miks ma nii ütlen?
Mäletate, Jeesus reedeti 30 hõberaha eest.
Teine oluline aspekt on see,
et Jeesus alustas oma teenimistööd 30-aastaselt.
Seega 30 räägib nii Ta teenistuse algusest kui lõpust.
Miks?
Sest piibellikult rääkides ja heebrea numeroloogiale tuginedes
on number 30 seotud surmaga.
Miks aga ei peaks surm olema probleemiks me jaoks?
Las ma tuletada teile meelde üht väga olulist piibellikku tõde.
Midagi, mida loetakse iga päev sünagoogis.
See puudutab Iisaku ohverdamist.
Kui Jumal kutsus Aabrahami minema Jeruusalemma,
mis asus Morija mäel
ja ohverdama seal oma ainusündinud poja...
Sellest võiks palju rääkida,
kui oluline see oli, et Iisak oli ainusündinud poeg,
isegi, et Ismael elas ju ka, olles sündinud enne Iisakit.
Kuid asja tuum on selles, miks Aabraham seda tegi,
kui kõik talle antud Jumala tõotused sõltusid sellest pojast.
Vähemalt tema vaatenurgast vaadatuna.
Väga lihtne.
Vaadates Heebrea kirja 11. peatükki,
siis me näeme, et Jumal ilmutas Aabrahamile midagi.
Ta ilmutas talle Jumalariigi tõde läbi ülestõusmise.
Nii mõistis ka Aabraham, et isegi, kui Iisak peaks surema,
toimuks peale seda ülestõusmine.
Et meie lootus ei tugine siin ilmas elamise peale,
vaid me lootus tugineb siit ilmast lahkumisele
ja Jumala Kuningriigis elamisele.
Enamus inimeste jaoks sünnib see surma läbi.
Kuidas nii?
Sest enamus inimesi - need, kes pole ülesvõtmise ajal elus,
on mingil hetkel pidanud surema.
Vaatame uuesti Ilm.2:8:
"...kes oli surnud ning on jälle elavaks saanud"
See tähendab võitu. Jumalariiki.
See on see, mida Ta tahab Smürna kogudusele meelde tuletada
tuginedes sellele, mis neid ees ootab.
Salmis 9 ütleb Ta aga sama, mida Ta ütles Efesose kogudusele:
"Ma tean(su tegusid)."
Üks esimesi asju, mida Jeesus iga nende 7 koguduse puhul teeb,
peale seda, kui on ilmutanud enda kohta midagi uut,
on see, et Ta ütleb: "Ma tean su tegusid."
Ehk teisisõnu:
"Sind hakatakse hindama su tegude põhjal."
Kas su pääste osas ja selles osas, kas pääsed taevasse või mitte?
Ei, see pole siin väljatoodud hindamise mõte.
Küll aga hinnatakse meid meile antud vastutuse põhjal
Tema uues Kuningriigis.
Ilm. 2:9: "Ma tean su (tegusid), viletsust ja vaesust"
Ta räägib sellest, et Ta teab nende tegusid, viletsust ja vaesust.
Ometi ütleb Ta neile: "Kuid sa oled rikas."
Miks?
See kogudus oli vaene selle maailma asjade poolest,
kuid ometi Ta ütles neile, et nad on rikkad.
Miks?
Vaadates, kuidas Jeesus end siin esitleb,
siis Ta esitleb end kui kedagi,
kes on ustav ja pühendunud (Esimene ja Viimane)
nagu ka Jesaja 48. ptk. seda ütleb
ja siis Ta räägib endast ka, kui kellestki,
kes oli surnud ning on jälle elavaks saanud;
Kellestki, kes on toonud lunastuse ja võidu.
Millele Ta selle kõigega viitab? Jumalariigile.
Nii ütleb Ta ka: "Sa võid ju olla vaene praeguses ajas
ja kannatada rohkesti,
aga Jumalariigi vaatenurgast oled sa rikas."
"...kuid sa oled rikas -
ning nende teotamist,
kes ütlevad end olevat juudid, kuid ei ole seda."
Las ma öelda midagi selle termini "juudid" kohta
selle salmi kontekstis.
Me näeme hetke pärast ka sõna "sünagoog".
Kuuldes tänapäeval sõna "sünagoog"
mõtleme koheselt juutide pühakoja peale,
sest see on see, mida "sünagoog" inglise või eesti keeles tähendab.
Kui aga minna tagasi 1900 aastat ja veel kaugemalegi,
siis ajal, mil Kreeka impeerium omas endiselt mõju Iisraeli üle...
Miks ma sellest üldse räägin?
Sest kreeka keel oli endiselt keel, mida Iisraelis räägiti
ja nii pärinesid ka paljud sõnad kreeka keelest,
isegi, kui neid räägiti heebrea või aramea keeles.
Nii ei mõeldud sünagoogi all ainuüksi juutide pühamut.
Eriti kui mõelda sellele selles kontekstis,
et Johannes viibis Patmose saarel,
kus tolle aja keeleks oli kreeka keel.
Nii tähendas sõna "sünagoog" "kokkusaamise paika".
Otsekui kogukonna keskust.
Sõna "juut" aga võib ühtpidi tähendada Jaakobi järeltulijat,
aga kui seda Piibli keeles lähemalt uurida,
siis see tegelikult tähendab "kedagi, kes kiidab Jumalat".
Nii tahaks kutsuda teid üles mitte lugema seda salmi selliselt,
otsekui juudid ja sünagoog oleks tagakiusu algatajaks,
sest see pole see, millest see salm räägib.
See räägib inimestest, kes ütlevad:
"Meie oleme tõelised Jumala kummardajad
ja tõelised Jumala järgijad
ja meie kogunemiskoht ehk sünagoog on see kõige õigem ja parem koht!"
Aga mida Jeesus selle peale ütleb?
Ilm. 2:9: "...vaid on saatana sünagoog."
Me näeme siin salmis kahte sõna, mis on kokku liidetud.
Siin oli varem juttu teotamisest ja nüüd mainitakse siin saatanat.
Tahan, et näeksite, et saatan ja teotus käivad käsikäes.
Seal olid inimesed, kes ütlesid, et nad kiidavad Jumalat,
samas kui nad tegelikult teotasid kõike, mille eest Jumal seisis.
Ilm. 2:10: "Ära karda seda, mida sul tuleb kannatada!"
See ütleb meile midagi olulist.
See ütleb, et vahel me usklikena, kui me oleme ustavad Jumalale
ja teeme täpselt kõike, mida Ta kutsub meid tegema,
siis mis juhtub?
Me kogeme tagakiusu.
Me kogeme võimaliku kannatust.
Meil on oluline mõista, et kui me oleme ustavad Jumalale -
seda eriti veel lõpuaegade lähenedes,
saab ustavus "tasutud" tagakiusuga;
see toob endaga usklike jaoks kaasa kannatusi.
Nii Ta ütlebki salmis 10, et me ei pea seda kartma.
"Ära karda seda, mida sul tuleb kannatada!
Ennäe, kurat heidab mõned teie seast vangi"
Jeesus ütles seda sama asja Matteuse 24. peatükis.
Ta ütles lõpuajast rääkides,
et usklikke hakatakse jälitama ja nad heidetakse vangi.
Mis sõna Ta veel kasutas? "Sünagoog".
Kas Jeesus kasutas seda sõna kui pühamu kontekstis?
Ei.
Tegu oli kogunemispaigaga - kogukonna keskusega.
See on ka see,
kus kohtumõistmised sageli aset leidsid.
Nõnda oli ka Paulusega, kui ta oli Kaisareas.
Ta viidi ühte teise suurde kogunemispaika -
mere ääres asuvasse suurde teatri paika,
kus mõisteti ka inimeste üle kohut.
Ehk Jeesus ütles,
et usklikud saavad kogema ilmalikku kohtumõistmist
ja neid viiakse võimukandjate ning ametnike ette.
Miks?
Tänu oma ustavusele Jumala tõele.
"...et teid läbi katsutaks"
See "läbikatsumine" ei tähenda seda,
et Jeesus püüab otsustada,
kas nad on ikka tõelised usklikud või mitte;
on nad ikka tõeliselt pühendunud või mitte?
See pole selle eesmärk.
Jumal ei vaja selles osas mingit vastust,
sest Ta teab nagunii kõike.
Nii ei vaja Ta mingeid väliseid asitõendeid.
Ei, see läbikatsumine on hoopis muul põhjusel.
Me peame mõistma selle piiblilõigu tervikmõtet
ja see puudutab usklike kogu.
Üks termineid, mis kirjeldab usklike kogu,
on heebrea keeles "edah"
ja see tähendab kogudust.
Kuid see lähtub heebreakeelsest sõnast,
mis tähendab "tunnistamist".
Seega, need inimesed saavad kogema tõsist tagakiusu,
neid heidetakse vangi ja osad võivad kaotada oma elugi
ja see kõik on tunnistuseks neile, kes seda usklikega teevad.
Teistele aga on see tunnistuseks
nende tõelisest usust Jumala Sõnasse.
"...et teid läbi katsutaks, ning teil on viletsust kümme päeva."
Seda kümmet päeva saab võtta nii otseses tähenduses,
kui ka mõeldes tõsiasjale,
et number 10 on seotud millegi täitumisega.
Las ma tuua ühe näite.
Tavaliselt, kui keegi läheb mõnest katsumusest läbi,
pöördub ta Jumala poole ja palub: "Aita mind sellest supist välja.
Päästa mind selle katsumuse seest!"
Kas Jumal teeb seda?
Pigem ütleb Ta: "Sulle piisab minu armust."
Tahan, et näeksite,
et need katsumused pole sageli millegi muu pärast,
kui et kõnetada ja aidata meid endid.
Nii on number 10 sõnum see,
et me teeme selle katsumuse või kannatuse kõige täiega läbi
ja see toob ühe muutuse me ellu.
Nii ütleb ka Jumal siin:
"Te peate minema läbi sellest, millest teil on vaja läbi minna."
Ja veel: "Ole ustav surmani!"
Osa inimesi mõtleb nüüd:
"Kui mind on kutsutud kannatama surmani
ja mu ustavus toob kaasa hoopis surma,
siis miks üldse olla ustav?
See teeb ju mulle lõpu!"
Ei tee.
Sest surm ei ole veel lõpp,
vaid kõigest ülemineku punkt.
Surm on üleminek praegusest ajast eesootavasse aega.
Nii peamegi mõistma,
et surm on punkt, kus samastume Jeesusega.
Paulus räägib Koloslaste kirjas Jeesuse kannatuste tundmisest,
võrreldes seda kui osaduse pidamisega
Tema kannatustega.
Seega, kui tunnistame surma, saame selles ka üheks Jeesusega.
"Ole ustav surmani, ja ma annan sulle elupärja!"
Meile meeldib tõmmata paralleele judaismi ja Pühakirja õpetuste vahel.
Miks?
Sest ajalooliselt tugines judaism kui usund
Jumala Sõnale.
Nii on meil ka palju õppida iidsetelt tarkadelt.
Ja üks asi, mis neile meeldis, oli väljend "elu" ja "kuningriik".
Tänasel päeval me ei koge elu täiust.
Me võime küll tunnistada Jeesuse öeldut:
"Ma olen tulnud, et teil oleks elu ja oleks seda ülirohkesti."
Kuid see on pigem seotud ootusega Jumalariigi kogemisest.
Jah, me kogeme eelmaitset sellest juba praegu,
aga elu ülim kogemus saabub Jumala Kuningriigis.
Nii et kui Jeesus ütleb siin: "Ma annan sulle elupärja" (või krooni),
siis tegelikkuses tähendab see Tema Kuningriigi krooni pärimist,
mis on kui üks aumärk.
Mida me aga selle krooniga teeme?
Me kasutame seda ülistamaks Jumalat.
Ma paneme oma krooni maha Tema jalge ette.
Miks?
Tunnistamaks, et kõik, mida oleme eales teinud
ja mis on vähegi kiitust väärt,
on vaid tänu sellele,
et Tema on tegutsenud meie elus ja elu kaudu.
Seetõttu Ta ütlebki:
"Ole ustav surmani ja ma annan sulle elupärja!"
Ja lõpuks salm 11,
kus Ta lõpetab oma kirja samal viisil nagu ennegi:
"Kellel kõrv on, see kuulgu, mida Vaim ütleb kogudustele"
Mida see teeb? See paneb meid kuulama.
Tahan enne saate lõppu rõhutada seda unikaalset salmi.
Ta ütleb kõigile 7-kogudusele midagi sarnast,
lisades igaühele neist veel midagi eraldi.
Kuid mitte Smürna koguduse puhul.
Võrreldes teiste kogudustega, kannatas Smürna oma kõige rohkem.
See kogudus koges suuri raskusi.
Raskusi, millest Jumal ise oli kutsunud neid läbi minema.
Mida Ta neile ütles?
"Kellel kõrv on, see kuulgu!"
Ja siis lause teises osas on öeldud, mida me peame kuulama.
Miks nii?
Sest kannatused on need, läbi mille me kuuleme Jumalat.
Rasked ajad on need, mille keskel me peatume,
mille keskel hakkame tõrjuma välja selle maailma asju
ja keskendume Jumala kuulamisele.
Sageli, kui midagi hullu juhtub, juhtub see selleks,
et pöörata me tähelepanu Jumala kuulamisele.
Nii Ta ütlebki:
"Kellel kõrv on, see kuulgu, mida Vaim ütleb kogudustele:
Võitjale ei tee teine surm mingit kahju!"
Miks Ta räägib siin teisest surmast?
Ta on juba öelnud meile, et me ei kardaks surma.
Võimalik, et sind on kutsutud surema oma usu eest.
Võimalik, et pead panema oma elu maha
nagu paljud jüngrid seda tegid
ja nagu paljud usklikud on seda läbi aegade teinud.
See on 2015. aasta, mil seda saadet praegu filmitakse.
Heebrea kalendri järgi 5775 aasta.
Nii on oluline mõista,
et võrreldes paljude varasemate aastatega,
sureb sel, 2015. aastal, oma usu pärast palju rohkem inimesi.
Usun, et see on üks märk, millest ka Piibel räägib
ja mis annab meile märku, et lõpuaeg on kiiresti lähenemas.
Ilm. 2:11 on mainitud sõna "võitjale" - keegi, kes saab millegi üle võitu.
Mulle meeldib see sõna "võitja" (või ka "ületaja").
Mis aga siis saab, kui ta tapetakse?
Kuidas saab minu surres tulla mingi võit esile?
Aga seetõttu, et esimene surm pole mingi probleem.
Esimene surm on miski, mida me kõik kogeme
ja mis on vajalik
astumaks praegusest ajast eelolevasse aega.
See, millest Jumal meid päästab, on potentsiaalne teine surm.
Võttes kokku selle teise kirja,
me näeme, et teisel surmal pole mingit väge ega meelevalda
sellise inimese üle.
Mis see teine surm on?
Miski, mis leiab aset peale 1000-aastast rahuriiki.
Jõuame selle teemani siis,
kui jõuame lõpu poole Ilmutuse raamatu käsitlusega.
See on Ilmutuse raamatu 20. peatükis.
Peale seda, kui 1000-aastane rahuriik täis õigust, õiglust on läbi saanud
ja Jumal äratab kõik surnud ellu,
seab Ta nad kõik oma kohtumõistmise trooni ette.
Kuid kõigi üle, kes astuvad selle kohtujärje ette,
mõistetakse kohut ainuüksi nende tegude üle.
Selle üle, kas nende teod olid tähendusrikkad ja piisavad,
et nende üle üldse kohut mõista?
Teate, mis vastus on?
Mitte ükski.
Mis neist inimestest siis saab?
Nad heidetakse tulikuuma tulejärve, kus nad kannatavad igavesti.
Sealt pole mingit väljapääsu ja seal pole enam mingit päästet.
Jumal aga tõotab, et need, kes on evangeeliumi vastu võtnud
ja kes on elanud sõnakuulelikult selle evangeeliumi järgi;
kes on olnud väestatud Püha Vaimu poolt
ja lasknud end juhtida ning suunata Tema poolt,
need inimesed saavad oma võidu Jumala Kuningriigis.
Seega, see teine suur kohtumõistmine,
mida tuntakse ka kui teise surmana,
ei saa omama mingit mõju me elu üle.
Läheme korra tagasi ja vaatame selle kirja algust,
et näha ka, kus me oleme.
Jutt käib siis Smürna kogudusest.
Selle koguduse kohta on teada, et see asus paigas,
kus tegeleti ebajumalate kummardamisega.
Ehk siis seal oli inimesi,
kes olid vägagi pühendunud ebajumalate kummardamisele.
Mis aga on selle kõige tuum? Isekus.
Miski, kus üks läheb oma soovide järele
ja teeb midagi, mida ta tahab.
Mida aga tõeline usk Jeesusesse teeb?
Tõeline usk Jeesusesse
paljastab meie tahtes, igatsustes ja eesmärkides peituva patu.
Kui patt saab paljastatud inimeste eludes,
teevad nad ühte asja kahest.
Kui nad on targad, parandavad nad meelt.
Kui nad pole targad, saavad nad vihaseks ja ütlevad:
"Mis õigust on sul mulle öelda, mis on õige või vale?
Mis õigus on sul minu üle kohut mõista?"
See pole tegelikult kohtumõistmine, vaid tõe esiletulemine.
Kui me aga ei seisa vastu isekusele...
Mida isekus teeb?
See toob kaasa konflikte, kuritegusid, raskusi ja ka lahkmeele.
Kui igaüks teeb vaid seda, mida tema õigeks peab,
siis mis on tulemus?
Iisraeli lapsed langesid selle tulemusena
vaenlaste rõhumise alla,
mis sümboolselt tähendab patu külge sidumist.
Nii oli ka Smürna linn tuntud selle poolest,
et iga sealne inimene oli kangesti iseseisev.
Nad olid ebajumalate kummardajad
ja seda ka tänu teatud asjadele, mis nende piirkonnas asusid.
Inimesed tõid oma kujukesi nö pühadesse paikadesse
ja ebajumalate kummardamine tõi linnale rohkesti raha sisse.
Smürna kogudus oli positsioonil,
kus nad said linna tulnud inimestele jagada tõde.
Ärilises mõttes oli see aga halb lugu.
Ka ei mõjunud see hästi inimeste senistele arusaamadele,
sest tõde Jeesusest hävitas inimeste elud;
elud, mida nad tahtsid ise elada ja rajada.
Miks?
Mis te arvate, mida see tähendas, kui Jumal ütles peale seda,
kui inimesed võtsid Ta vastu ja uskusid Ta evangeeliumit:
"Vaata, uus on tekkinud."
See "uus" viitab Piibli keeles ka muutusele.
Jumal tahab tuua muutust,
aga Smürnas olev rahvas ei tahtnud muutust.
Nemad tahtsid jätkata
oma eesmärkide-, igatsuste- ja tahtega.
Seetõttu me näemegi,
miks nad said vihaseks Smürna koguduse peale
ning heitsid neid vangi ja püüdsid neid murda ning tappa.
Mida aga Jeesus selle peale lohutuseks ütles?
Ta ütles: "Ma annan teile elukrooni ehk oma Kuningriigi krooni."
Kroon on võrdne valitsemisega.
Smürna kogudusel oli potentsiaali saada suur meelevald Jumalariigis.
See kogudus koges eelmaitset igavikust.
Maitset sellest, kuidas Jumal valitseb ja viib täide oma tahte.
Seetõttu Ta ütlebki: "Võitjale"
Las ma küsida su käest midagi.
Kui sa sattuksid olukorda,
kus inimesed on vihased ja vägivaldsed
ning tunnistaksid sinu vastu tänu su usule,
saates sind vangi või isegi surma,
siis kas sa suudaks võita selle?
Kas sa jääks ustavaks?
Kogu me piibliõppe eesmärk on muuta meid teadlikuks sellest,
milline saab olema lõpuaja usklike elu.
Me peame mõistma,
et me peame valmistuma selleks ajaks.
Las ma küsida midagii?
Millal sa langesid viimati põlvili ja silmili Jumala ette maha,
öeldes: "Jumal, aita mul jääda ustavaks.
Aita mul olla võidukas kõiges,
mida iganes Sa ei kutsu mind taluma."
Oled sa oma praeguses vaimulikus seisus
võimeline tunnistama oma usust
sõltumata sellest, kas sind heidetaks vangi või tapetaks?
Usklikud juba kannatavad selliseid asju.
Nii Süürias, Iraagis, Egiptuses kui paljudes teistes paikades.
Oled sa selleks valmis?
Sest ma võin kinnitada sulle, et see ei jää vaid neisse riikidesse,
aga see saab levima üle maailma
ja iga kogudus saab sellest osa, mitte vaid Smürna kogudus.
Me tänane aeg on läbi,
aga me jätkame Ilmutuse raamatu uurimisega
järgmine kord.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas